KÄÄNNEKOHTA Jumalan lupaukset myrskyn silmässä
Tervetuloa Käännekohtaan.
Tänään vieraanamme on entinen 700 Club -ohjelman juontaja, -
sekä salamaniskusta selvinnyt mies.
Jos et usko ihmeisiin, niin katso ensimmäinen tarinamme.
Jumala voi tehdä ihmeitä myös puhelimen kautta.
Kutsumukseni on parantaa sairaita Jumalan rakkauden kautta.
Eräänä aamuna huomasin kyhmyn oikeanpuoleisessa rinnassani.
Tutkimuksissa löytyi kolme pientä ja yksi iso kyhmy.
Päästyäni tutkimuksista Lonnie Ellis tuli mieleeni, -
ja päätin soittaa hänelle, sillä halusin tulla terveeksi.
Tina oli hyvin järkyttynyt soittaessaan minulle.
Sanoin rukoilevani hänen puolestaan, -
ja pyysin häntä laittamaan kätensä rintansa päälle.
Hän ei epäröinyt.
Rukoilin puhelimen välityksellä, ja pienet kyhmyt alkoivat hävitä.
Iso kyhmy vaati enemmän rukousta, mutta hävisi lopulta.
Menin uudelleen tutkimuksiin, -
jossa todettiin kaikkien kyhmyjen kadonneen.
Tiesin Herran parantaneen minut.
Siskoni Sirkka soitti minulle -
ja kertoi lääkäreiden löytäneen kyhmyn hänen rinnastaan.
Rita soitti minulle ja kertoi siskonsa tilan olevan vakava.
Lupasin rukoilla hänen puolestaan puhelimen kautta.
Tulkkasin Lonnien rukouksen siskolleni.
Pyysin häntä laittamaan kätensä rinnan päälle, ja aloin rukoilla.
Hän tunsi lämmön rinnassaan, eikä osannut sanoa mitään.
Hän tunsi kyhmyn poistuneen.
Käskin teettää testit uudelleen asian varmistamiseksi.
Hän soitti viikon päästä saaneensa puhtaat tulokset.
Vuoden sisällä tilanne uusiutui.
Lääkärit olivat huolissaan ja lähettivät hänet röntgenkuvauksiin.
Rita soitti minulle, -
ja rukoilimme uudelleen hänen siskonsa puolesta.
Koimme jälleen Jumalan voiman.
Olin ihmeissäni Jumalan voiman kulkiessa linjojen lävitse.
Siskoni tunsi ikään kuin tulipallon tulevan linjoja pitkin.
Se meni suun kautta hänen vatsaansa, ja hän tunsi lämpöä.
Sitä kesti koko yön, ja seuraavana päivänä kyhmy oli hävinnyt.
Hän on todistanut parantumisestaan muille.
Se on ollut henkilökohtainen todistus monille.
Kyse on suhteesta Jeesukseen Kristukseen ja Isään.
Jumala rakastaa meitä poikinaan ja tyttärinään.
Hän haluaa tehdä suuria asioita kanssamme, -
koska olemme Hänen omiaan.
Etäisyys ei estä ihmeitä tapahtumasta.
Lisää on luvassa tauon jälkeen.
"Ruoho kuivuu, kukkanen lakastuu, -
mutta meidän Jumalamme sana pysyy iankaikkisesti." Jes. 40:8
Sheila Walsh on laulaja, kirjailija, vaimo ja äiti.
Hänet tunnetaan ehkä parhaiten 700 Club -ohjelman juontajana.
Tuottajamme Holly kertoo meille keskustelustaan Sheilan kanssa.
Millaisia asioita tunnetun nimen takaa paljastui?
Hän on käynyt läpi suuria myrskyjä.
Yksi tapauksista oli hyvin lohduton, -
ja hän ajautui odottamattomaan asemaan.
Hän kertoo mm. tuosta kokemuksesta kirjassaan.
Kyllä, ja haastattelussamme kävimme läpi hänen kokemuksiaan.
Sanot kirjassasi seuraavasti: -
"Erään päivän aikana olin keskusteluohjelman juontaja, -
ja saman päivän iltana potilaana psykiatrisella osastolla."
Kertoisitko mitä tapahtui?
Vuosina 1987-1992 olin juontajana 700 Club -ohjelmassa.
Ulkopuolisesti näytti siltä kuin olisin kunnossa, -
mutta lapsesta saakka olin kantanut taakkaa isäni kuolemasta.
Viimeinen muisto ihailemani isän katseesta on viha.
Lapsena en ymmärtänyt sen olevan aivovaurion seurausta.
Piilottelin tuskaani, mutta Jumala tiesi totuuden.
Eräänä aamuna juonsin ohjelmaa, ja illalla olin osastolla.
Olin 34-vuotias, kuten isäni kuollessaan osastolla.
Tajusin että joskus joudumme vankeuteen vapautuaksemme.
Sanoit olleesi niin masentunut, että harkitsit itsemurhaa.
Auttoivatko jotkin tietyt Jumalan lupaukset sinua parantumaan?
Usein Jumalan lupaukset toteutuvat, kun olemme tilanteessa, -
joka on lähes lupauksien vastainen.
Roomalaiskirjeen luku 8 on suosikkini Raamatussa.
Takerruin Jumalan erottamattomaan rakkauteen.
Kohtasin sairaalassa enkelin eräänä yönä.
Istuin aamuyöstä huoneeni nurkkaan.
Minua valvottiin läpi yön, jotta en satuttaisi itseäni.
Huoneeseeni tuli mies, joka asettui eteeni seisomaan.
Hän näytti sairaalan työntekijältä.
Hän antoi minulle lampaan näköisen pehmolelun ja sanoi: -
"Sheila, Paimen tietää mistä sinut löytää."
Elämäni pimeimpänä hetkenä kuulin elämäni tärkeimmän uutisen.
Olinpa kuinka hukuksissa tahansa, Paimen löytäisi minut.
Puhuit hetki sitten isäsi menettämisestä.
Menettäessämme läheisen meidän tulee pitäytyä Jumalan lupauksissa.
Miten pääsit yli menetyksestäsi?
Ennen kavallustaan Jeesus jutteli läheisimpien ystäviensä kanssa.
He etsivät ymmärrystä siitä, kuka Jeesus oli, -
ja odottivat Hänen ottavan Jerusalemin haltuunsa.
Jeesus tiesi tapahtuvan toisin ja sanoi heille: -
"Maailmassa teillä on ahdistus."
Ahdistus viittaa Kreikan kielen ilmaisuun "myrsky merellä".
Jeesus sanoo myrskyissämme: -
"Olkaa turvallisella mielellä: minä olen voittanut maailman."
Hän sanoi myös menevänsä valmistamaan paikkaa meille.
Vähän aikaa sitten menin joelle, jossa isäni hukuttautui.
Seisoin joen reunalla, ja tunsin Kristuksen sanovan minulle, -
että tuona yönä Hän kantoi isäni kotiin.
Mahtava lupaus Jumalalta.
Ihmisinä käymme läpi erilaisia vaiheita elämässämme, -
ja jostain syystä on vaikeaa luottaa Jumalan lupauksiin.
Mistä luulet sen johtuvan?
Sana "lupaus" on varsin vähäpätöinen kulttuurissamme.
Poikani oli innoissaan nähtyään TV:stä mainoksen, -
joka lupasi kalansaaliin kymmenessä minuutissa.
Sanoin että he eivät voi luvata sitä, ja hän sanoi viattomana: -
"Eihän TV:ssä valehdella."
On vaikea luottaa Jumalaan, koska yhteiskunta valehtelee meille.
Voimme havaita neljännestä Mooseksen kirjasta, -
että voimme luottaa Jumalan sanaan olosuhteista huolimatta.
Mitä sanoisit rohkaisuksi niille, -
jotka ovat suurten myrskyjen keskellä tällä hetkellä?
Kun Jumala ei vastaa rukouksiimme haluamallamme tavalla, -
suhtaudumme Häneen epäröiden.
Vertailemme itseämme muihin, jotka ovat saaneet vastauksensa.
Paavali sanoo tietomme olevan vajavaista, -
mutta Jumala on sitoutunut viemään kotiin kaikki Häntä rakastavat.
Kristus kutsui itseään paimeneksi.
Skotlannissa paimen kulkee koiran kanssa lampaiden takana, -
mutta Israelissa lampaiden edessä.
Kristus on Hyvä Paimen, joka kulkee lampaiden edellä.
Paimenen työ on saattaa lampaat kotiin.
Kristus saattaa meidät kotiin, jos pysymme Hänessä.
Raamatussa on tuhansia lupauksia, mutta Sheila ottaa esille vain 10.
Lupauksia on noin 3000.
Sheila valitsi 10 mielestään vahvinta lupausta, -
jotka pätevät monissa erilaisissa tilanteissa.
Mitä nuo lupaukset ovat?
Pääasialliset lupaukset ovat rauha, toivo, armo, laupeus ja varustus.
Samaistuitko hänen ajatuksiinsa myrskyistä ja lupauksista?
Jumalan läsnäolo nousi esille.
Kuinka voisimme selvitä vaikeuksistamme ilman Häntä?
Kuinka ne, joilla ei ole Jumalan läsnäoloa, selviävät ongelmista?
Omissa myrskyissäni olen löytänyt turvan Hänen läsnäolostaan.
Tauon jälkeen on luvassa lisää.
"Jos joku janoaa, niin tulkoon minun tyköni ja juokoon.
Joka uskoo minuun, -
hänen sisimmästään on, niin kuin Raamattu sanoo, -
juokseva elävän veden virrat." Joh. 7:37-38
Joella oli tavallinen päivä, -
kunnes kymmenen miljoonan voltin salama iski häneen.
Päivä oli kaunis.
Joe Farley kävi harvoin golfaamassa.
Hän oli pelaamassa velipuolensa kanssa, -
kun he huomasivat ukkosmyrskyn lähestyvän ja juoksivat suojaan.
Salama iski meihin, ja kaaduin maahan sen voimasta.
Sähkövirta meni lävitseni.
Salama iski Joea päähän, ja hän makasi tajuttomana maassa.
Daniel kiirehti hänen luokseen.
Hänen sydämensä oli pysähtynyt, joten aloitin elvytyksen.
Hänen palanut lihansa haisi karmealta.
Hetken päästä hän virkosi, mutta oli yhä tajuton.
Muut pelaajat soittivat hätänumeroon Danielin pyynnöstä.
Ambulanssi tuli nopeasti, ja Daniel ilmoitti asiasta Joen vaimolle.
Olin shokissa, enkä ollut uskoa tapahtunutta.
Menin sairaalaan, ja näin heidän laittavan niittejä hänen päähänsä.
Daniel selvisi vammoitta, mutta Joe joutui jatkohoitoon.
Tri. Cipolla muistaa tapauksen.
Joen kaltaisissa tapauksissa, -
joissa uhri on ollut kuolleena, toipumiseen menee jopa kuukausia.
Hän kuvaili kipua käsivarsissaan kovimmaksi mahdolliseksi.
Ikään kuin tuhannet neulat pistelisivät häntä jatkuvasti.
Yläraajat olivat heikossa kunnossa.
En unohda koskaan kokemaani kipua.
Morfiinia yritettiin poistaa käsistäni, mutta kehoni sekosi.
Kristittyinä Joen perhe ja ystävät rukoilivat täyttä toipumista.
Kuullessaan onnettomuudesta ihmiset alkoivat rukoilla.
Rauha tuli ylleni.
Ollessaan yöllä yksin huoneessaan, jokin herätti Joen.
Heräsin kolmelta aamuyöllä.
Kuulin sanottavan: "Nouse ylös, sinut on parannettu."
Kuulin äänen, joka värähteli läpi kehoni.
Se oli hyvin voimallinen ääni.
Pelästyin niin, että irrotin itseni morfiinitiputuksesta, -
poistin happinaamarin ja nousin jaloilleni.
Lääkäri ryntäsi sisään ja näki Joen seisomassa sängyn vierellä.
Kysyin onko hän lääkäri, ja hän sanoi kyllä.
Sanoin menevämme kävelylle, ja hän nostaisi minut jos kaatuisin.
Kipu oli poissa.
Kuudelta aamulla toinen lääkäri tuli katsomaan Joea.
Ehdotin että kävisimme kävelyllä, ja hänen naamansa kalpeni.
Hän kysyi olinko nukkunut yöllä.
Sanoin nukkuneeni hyvin, -
kunnes Jeesus herätti ja paransi minut kolmen aikaan.
Pyysin häntä tarkastamaan kuntoni perusteellisesti, -
sillä uskoin voivani lähteä kotiin.
Lääkärit yllättyivät testien tuloksista.
48 tunnin sisällä toipuva, -
kertaalleen kuollut potilas tekee vaikutuksen.
Yllätykseksemme rakenteellisia vammoja ei löytynyt.
Hän näytti saaneensa voimansa takaisin.
Niitit poistettiin kahden päivän kuluttua salamaniskusta, -
ja Joe pääsi kotiin.
Hänen odotettiin joutuvan kuntoutukseen, -
mutta seuraavana päivänä hän käveli kotiin.
Muutaman päivän kuluttua katsoin päätäni peilin kautta.
Arvista ei ollut jälkeäkään.
Kuukauden kuluttua onnettomuudesta Joe palasi töihin.
Salamaniskun saanut lippalakki on yhä tallella.
Se oli lempihattuni.
Olen epäilijä, ja tarvitsen aina todisteita.
Jeesus pelasti minut.
Minun kuuluisi olla lannoitteena golfkentällä salamaniskusta.
Rukoukset pelastivat hänet.
Kaikki sanovat sitä ihmeeksi.
Minä sanon sitä Jumalan armoksi.
Elämässä tapahtuu odottamattomia asioita.
Meidän ei tarvitse olla allapäin, sillä toivoa on.
Ehkä olet kokenut jotain odottamatonta, ja tunnet tuskaa.
Jeesus voi muuttaa asiat.
Sinun ei tarvitse kokea hävinneesi.
Jeesuksella on vastaus ongelmaasi.
Raamattu sanoo: "Hän ei salli sinun jalkasi horjua, -
sinun varjelijasi ei torku." Ps. 121:3
Sama Jumala on tässä hetkessä sinua varten.
Toivotetaan Hänet tervetulleeksi elämääsi.
Rukoillaan yhdessä.
Jumala, pyydän sinun apuasi.
En tiedä syitä tapahtuneisiin asioihin, -
mutta tiedän tarvitsevani vain sinun apuasi.
Auta minut pois tästä tilanteesta.
Anna rauha mieleeni, sydämeeni, kehooni ja kotiini.
Rukoilen Jeesuksen nimeen, aamen.
Jos rukoilit kanssani, haluaisimme kuulla sinusta.
Jatkamme rohkaisevissa merkeissä tauon jälkeen.
"Jos ei nisun jyvä putoa maahan ja kuole, niin se jää yksin; -
mutta jos se kuolee, niin se tuottaa paljon hedelmää.
Joka elämäänsä rakastaa, -
kadottaa sen, mutta joka vihaa elämäänsä tässä maailmassa, -
hän on säilyttävä sen ian- kaikkiseen elämään.” Joh. 12:24-25
"Sillä niin kuin maa tuottaa kasvunsa -
ja niin kuin kasvitarha saa siemenkylvönsä versomaan, -
niin saattaa Herra versomaan vanhurskauden -
ja kiitoksen kaikkien kansojen nähden." Jes. 61:11
Vierailethan kotisivuillamme, -
josta löydät innoittavia tarinoita ja musiikkia.
Löydät sieltä myös videot, jotka jäivät sinulta väliin.
Liitythän myös yhteisöömme facebook -sivuillamme.
Siellä voit tavata ihmisiä joka puolelta maailmaa.
Tässä kaikki tällä kertaa.
Kuunnellaan lopuksi David Crowder Bandin musisointia.
Näkemiin ja Jumalan siunausta.
DAVID CROWDER BAND "Oi Hänen rakkauttaan"
Hän on kateellinen minusta, rakkautensa kuin pyörremyrsky.
Taivun kuin puu Hänen armonsa alla.
En osaa odottaa kunniansa peittävän kärsimyksiäni.
Ymmärrän kauneutesi ja suuren kiintymyksesi minua kohtaan.
Oi Hänen rakkauttaan meitä kohtaan.
Hän on kateellinen minusta, rakkautensa kuin pyörremyrsky.
Taivun kuin puu Hänen armonsa alla.
En osaa odottaa kunniansa peittävän kärsimyksiäni.
Ymmärrän kauneutesi ja suuren kiintymyksesi minua kohtaan.
Oi Hänen rakkauttaan meitä kohtaan.
Me olemme Hänen osuutensa, ja Hän on meidän palkintomme.
Armo Hänen katseessaan on lunastanut meidät.
Jos armonsa on meri, me kaikki hukumme.
Taivas kohtaa maan ennen- näkemättömällä suudelmallaan.
Sydämeni pyörähtää rinnassani.
Minulla ei ole aikaa pitää kiinni katumuksista, -
kun ajattelen rakkauttaan.
Oi Hänen rakkauttaan meitä kohtaan.
Suomennos: Antti Malvisto